Šachmatų boksas

Šachmatų boksas – alternatyvi daugiakovė, kurioje rungiamasi dviejose rungtyse: bokse ir šachmatų sporte. Šachmatų bokso varžybos rengiamos nuo 2003 m. Iš pradžių tokios varžybos buvo labiau spektaklis žiūrovamshttps://www.theguardian.com/sport/2005/nov/09/boxing.chess, bet vėliau išsivystė į rimtą sportą.

 Taisyklės ir struktūra 
Varžybose būna iki vienuolikos raundų. Kiekviename raunde 4 minutės skiriamos žaidimui šachmatais ir 3 minutės boksavimuisi. Tarp raundų vyksta minutės pertrauka. Šachmatais žaidžiama greitųjų šachmatų principu. Laimima pasiekus matą, arba jei priešininkas išeikvoja savo laiką. Laimėti galima ir nokautu bokso dalies metu. Esant neaiškumams, laimėtoją renka teisėjas, kuris taip pat gali diskvalifikuoti žaidėjus už netinkamą elgesį.

Šiame sporte neužtenka būti geru šachmatininku bei boksininku, svarbu taip pat sugebėti greitai keisti vieną veiklą į kitą, labai skirtingą. Po trijų minučių boksininko širdis plaka labai sparčiai, tačiau reikia nedelsiant susitelkti dėmesio bei susikaupimo reikalaujančiam šachmatų žaidimui.

 Nuorodos 

 Oficiali svetainė 

 Šaltiniai 

Kategorija:Boksas
Kategorija:Šachmatų rūšys